Blankvanga turako

Blankvanga turako (Menelikornis leucotis, laŭ kio ankaŭ Blankorela turako (fakte ĝi havas du blankajn areojn, kaj en vango kaj en orelo)) estas specio de birdoj de la familio de Musofagedoj. Ĝi troviĝas en Eritreo, Etiopio, kaj Suda Sudano. 

Aspekto
Temas pri mezgranda specio, ĝi estas ĉirkaŭ 43 cm longa, inkluzive de vosto de 19 cm, kaj pezas ĉirkaŭ 200–315 g.CRC Handbook of Avian Body Masses de John B. Dunning Jr. (Editor). CRC Press (1992), . (2011). 

Temas pri ĝenerale verda turaco kun malhelbluaj kresto, vosto kaj flugilkovriloj. Ĝi montras en la kapo du blankajn areojn, unu pli granda el orealreo suben ĝis vango, kaj alia rondoforma en brido (inter beko kaj okulo). La beko estas briloranĝa, dum la irisoj estas malhelbrunaj, kun ruĝa okulringo kaj oranĝaj karunkletoj supre. La piedoj estas malhelgrizaj kaj estas rimarkindaj karmezinaj flugoplumoj.

Distribuado kaj habitato
La Blankvanga turako estas indiĝena de Sudano, Suda Sudano, Etiopio kaj Eritreo, kie ĝi troviĝas en arbaroj de Podocarpus kaj junipero en regionoj de altaj teroj.

Ĉi tiu specio estas la plej ofte bredata turako en kaptiteco.

Subspecioj
Estas du subspecioj, nome la nomiga subspecio M. l. leucotis troviĝanta en arbaroj de Podocarpus en Eritreo, Etiopio kaj plej sudorienta Suda Sudano kaj M. l. donaldsoni troviĝanta en sud-centra Etiopio sude de la Granda Rifto kaj en la plej okcidenta Somalio. Tiu lasta estas tre aparta laŭ plumagro - la orienta populacio estas apartigita el la pli granda populacio pere de la montoj.

Ŝajne la Blankvanga turako povis hibridiĝi kun la simpatria Ruspolia turako (Menelikornis ruspolii), kio komplikis la stato de la Ruspolia turako, kiu estas konsiderata endanĝerita.

Bildaro

Referencoj

Eksteraj ligiloj


Kategorio:Musofagedoj
Kategorio:Birdoj de Orienta Afriko